  Анжелика Тихонова корреспондент 14-тӥ куарусёнлы Удмуртиын коронавирус инфекциен 65 мурт черлаз. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарын 37 улӥсьёс, Воткаын укмыс улӥсьёс, Глазкарын но Красногорск ёросын быдэн куать улӥсьёс, Пичи Пурга ёросын куинь улӥсьёс, Дэри, Можга, Вотка, Якшур-Бӧдья ёросъёсын быдэн одӥг улӥсьёс. 14 мурт йӧназ, кыкез, 49 аресъем кышномурт но 47 аресъем пиосмурт, кулӥзы. Туннэ нуналлы Удмуртиын выль коронавирус инфекциен черлан 3 сюрс 961 учыр лабораториосын зэматэмын. 2 сюрс 971 адями йӧназ, 78 мурт кулӥз. Али 37-езлэн висисьёслэн тазалыксы секыт лыдъяське. Тулыспалысен элькунын коронавируслы 320 сюрс 979 эскеронъёс ортчытӥзы, берло нунал ӵоже – 3 сюрс 174.  Тегъёс: Тазалык Ижкар висён Удмуртия коронавирус  